
APIE TAI, KĄ VISI 
PAMIRŠO. 


Priklausau, berods, piie tų Žmonių, 
kurie turi labai daug sumanymų ir proje- 
ktų. Atsimenu, kartą viename posėdyje 
pasiūliau įsigyti nuolatinę salę. Pirminin- 
kaujantis, išklausęs mano pasiūlymą, atsi- 
liepė: „Svajotojas, Tamsta esi.“ Žinoma, 
pasiūlymas liko pasiūlymu. 


Savo metu „Vilniaus Aide“ buvau 
siūlęs įsteigti aukštesniuosius lietuvių 
kalbos ir literatūros | kursus Vilniuje. 


Turėjau viltį, kad tuo gyvuoju klau- 
simu susidomės mūsų kalbos ir litera- 
tūros mylėtojai. Dėja. Nieks neatsiliepė. 
Kiek vėliau tame pačiame laikraštyje pa- 
rašiau straipsnį ragindamas susirūpinti 
mūsų mokyklų Rytų Lietuvoje istorija, 
žinių rinkimu apie jų gyvenimą. Tuščios 
pastangos. Nedaug trukus paliečiau ta 
pačia kryptimi teatro istorijos klausimą. 
Taip pat nieks neatsiliepė. 

Žodžiu, projektų buvo, rodos, labai 
gerų, bet nei vienas neįvykintas. Kodel 
taip atsitiko ne tik su mano, bet ir su 
kitų sumanymais, reikėtų panagrinėjus 
mesti tiesos žodelis ne vienam mūsų 
šeimynos nariui į akis. Bet tai sukeltų 
mūsų tarpe tik įtarimų, vienas kito kalti- 
nimų, ko mums reikėtų vengti. 

Nežiūrint to, kad mano sumanymai 
susilaukia liūdno galo, aš dar mėginsiu 
kai ką pasiūlyti, ar, geriau pasakius, pri- 
minti, ką jau visi pamiršo. Gal būt, kad 
ir šis mano sumanymas sulauks anų 
sumanymų likimo, gal būt, kad ir dabar 
aš pasiliksiu tik su sumanymu, bet vis 
tik mėginsiu... 

Turiu galvoje teatrą, — vaidinimus. 
Ši sritis yra visų mūsų pamiršta, nus- 
tumta paskutinėn vieton. Kodel taip at- 
sitiko sunku pasakyti, bet viešieji lietuviški 
vakarai mūsų tarpe dabar yra didelė re- 
tenybė. Tiesa, sodžius toje srityje senai 
pralenkė Vilnių. Dabar jau beveik sunku 
rasti Rytų Lietuvoje lietuvių gyvenamas 

- sodžius, kuriame per metus nebūtų su- 
vaidintas bent vienas vakaras. Tuo tarpu 
pas mus Vilniuje, aš bent neatsimenu, 
kada buvo viešas vakaras, ir nesigirdi, 
kad kas nors jį ryoštų. 

Sakoma, laiko nėra, visi užsiėmę, turį 
po keletą pareigų. Labai malonu, kad 
esame darbštūs žmonės, bet giliu mano 
įsitikinimu, prie gerų norų surastumėm 
laisvą laiko valandėlę ir tam, visų pa- 
mirštam, dalykui. O juo labiau, kai mes 
turime tiek maža viešų sueigų, kuriose 
galime pasidalinti įspūdžiais, mintimis; 
kad kartais tiesog jautiesi visai atskirtas 
nuo kitų tautiečių, lyg jų čia nebūtų, lyg 
lie gyventų už šimto mylių, kai tuo tarpu 

"Eyvename viename mieste, vienoje gatvėje, 
„O retai kada susitinkam, pasimatom. Bet 
tas dar netaip svarbu. Daug svarbiau 
launimas, kurį, stengiasi paimti į savo 
Tankas neprašyti globėjai. Ta globa jiems 
lengvėja todel, kad mūsų jaunimui atimta 
Yra net kukliausios ir nekalčiausios pra- 
Mmogos. Mūsų jaunimas neturi jokių sa- 


A 


Korfanty. 


Tautų Lygos atstovas Vilniuje. 


Pereitą antradienį (X-29 d.) atvyko 
Vilniun Tautų Lygos tautinių mažumų 
sekcijos pirmininkas ispanas Auguirre 
de Carcer. Lenkų laikraščiai pranešė, 
kad jis atvykęs Vilniun miesto pasižiū- 
rėti. Iš tikrųjų, jis atvyko čia susipažinti 
su lietuvių gyvenimu. P, Auguirre de Car- 
cer, Lenkijos užsienių reikalų ministe- 
rijos tarėjo p. Tarnowskio, Vilniaus 
Vaivados asmeniško sekretoriaus ir 
dar vieno“ asmens lydimas, atsilankė 
Vytauto Didžiojo gimnazijoje. Čia jis tei- 
ravosi, kaip gimnazija vadinasi, kiek jo- 
je mokosi moksleivių, kiek yra mokyto- 
jų, ar jų tarpe nėra Lietuvos piliečių, ar 
nėra lenkų mokytojų, kokia dėstomoji 
kalba, kiek gimnazija gauna iš,valdžios 
pašalpos ir kas gimnaziją išlako? | 

Švečiui buvo pasakyta gimnazijos 
pavadinimas, buvo paaiškinta, kad gim- 
nazijoje mokosi 340 moksleivių, juos 
moko 24 mokytojai ir jų tarpe 3 lenkų 
kilmės, visi jie Lenkijos piliečiai, kad 
gimnazijoje lenkų kalba ir Lenkijos isto- 
rija su geografija dėstoma lenkų, o kiti 
— lietuvių kalba, kad gimnazija iš val- 
džos. negauna nė mažiausios pašalpos 


ir,kad ją išlaiko Liet. Šviet. dr-ja „Rytas“. 
Paskui visi aplankė dvi klases (mokiniai 
jau buvo paleisti, nes buvo po rytmeti- 
nių pamokų), mokytojų kambarėlį, salę 
ir fizikos kabinetą; mokytojų kambarė- 
lyje būdami apžiūrėjo vieną kitą žemėlapį, 
labiausiai palydovai ir atstovas įdoma- 
vosi Europos politiniu žemėlapiu, kaip 
jame išvestos valstybių sienos ir kur pa- 
žymėtas Vilnius. Reikia pastebėti, kad 
šis žemėlapis yra išleistas Berlyne, į ką 
ir buvo atkreipta svečių domė. Girdėjo- 
me taip pat, kad nepaprastas svečias tai- 
pogi lankėsi „Ryto“ pradžios mokykloje 
(Literatų 11), kur irgi daug domės kreipė 
į tokį pat žemėlapį. (Šis žemėlapis legaliu 
būdu atgabentas iš užsienio). 

Nuostabu tiktai, kad p. Tautų Sąjun- 
gos atstovas teiravosi apie lietuvių gy- 
venimą Vilniuje asistentų lydimas tik ten, 
kur jie p. atstovą nuvesdavo. O visai ne- 
atsilankė, kaip teko patirti, „Ryto“ dr-joj, 
kur būtų gavęs visas žinias. Tokiu bū- 
du, tikrojo mūsų gyvenimo vaizdo p. at- 
stovas negavo ir negalėjo gauti del su- 
prantamų priežasčių, 


Lenko balsas apie savo mokyklas. 


„Svarbu ir naudinga rimtai pagalvo- 
ti apie bendrą auklėjimo ir mokymo dar- 
bą, tik čia tegul ats'liepia žmonės, kurie 
tikrai turi ką šiuose klausimuose pasa- 
kyti. Tegul pirmieji prabyla tie, kurie 
nelaisvės metu prie sunkiausių sąlygų 
su pasišventimu ir nesibijodami perse- 
kiojimų ir kalėjimų organizavo slaptas 
mokyklas, ėjo nuo sodžiaus į sodžių, 
nuo pirkios į pirkią ir mokė skaityti bei 
rašyti, žadindami mylėti tą (tėvynę), 
kuri nežuvo. Tegul jie pasako, apie 
kok ą liaudies mokyklą svajojo, kaip su- 
prato liaudies švietimą. Tegul balsą kelia 
užsitarnavusieji veikėjai savo kaulais ir 
krauju čionykščiai, tegul pataria ir pa- 


deda“ — taip iš Braslavės rašo į „Sto- 
wo“ p. I. Staniševskis. Iš tikrųjų, jeigu 
su lenkų mokykloms dabar nelengva, 
tai ką besakyti apie lietuviškąsias? 

Vis tik atsiminimai, kaip prie rusų 
di:bo lietuvių ir lenkų mokytojai, turėtų 
mūsų visus mokytojus pažadinti nema- 
žiau darbo ir pasišventimo tam darbui 
dėti dabar. Kas apdovanotas visuome- 
nės pasitikėjimu, o to darbo nedirbtų 
— prasižengtų prieš visą tautą. Nuo so- 
džiaus į sodžių, nuo pirkios į pirkią! 
Kaip saulės spinduliai, tegu! lietuvių 
gimtoje kalboje šviesa plečiasi per mū- 
sų mokytojus. 


Silezijos lenkų reikalavimai. 


„Gazeta Warszawska“ Nr. 311 pra- 
neša, kad šio mėn. 26 dieną Katovicuo- 
se įvykęs didelis trijų partijų: Krik-de- 
mokratų, N. P. R. ir P.P.S. mitingas, 
kuriame dalyvavę apie 5000 žmonių. 
Pirmininkavo žinomas lenkų veikėjas 
Kaip jis, taip ir kiti kalbėję 
labai aštriai. Laikraštis rašo: „Prakal- 
bų rezultatu buvo priimta rezoliucija, 
kurioje susirinkusieji reikalauja: asmens 


laisvės, gyvybės apsaugos ir piliečių svei- 
katos (?), rinkimų teisės laisvės, neap- 
rėžtos teroru ir papirkimais, žodžio ir 
rašto opinijos laisvės, o ypatingai kuo- 
greičiausio spaudos dekreto panaikinimo; 
susirinkimų laisvės, teismų laisvės su- 
grąžinant kuogreičiausiai teisėjų nepaša- 
linimo įstatymą. | 

Kiti, nemažiau griežti, mitingo rei- 
kalavimai, liečia vietos klausimus. 


vo pramogėlių vietų. Šokių vakarai už- 
drausta, vaidinimų nėra. Ir manoma, 
kad jaunimas susyk sutiko su tuo nusi- 
statymu ir jau išsižadėjo to, kas jam pri- 
klauso. Toli gražu taip nėra. Jaunimas 
turi linksmintis ir linksminasi. Bet kur? 
Žydų kinuose!) ir lenkų teatruose, kartais 
bernardinkoj ir kitur. O juk ir kinai, ir te- 
atrai yra svetimoj dvasioj vedami ir mums 
neduoda jokios naudos. Čia, žinoma, 
maža gelbės: pamokslai, priminimai, grą- 
sinimai, čia reikia veikti kita kryptimi, 
reikia jaunimui duoti kartas nuo karto 
pramogų, vakarėlių, vaidinimų, susirin- 


*) Ir miesto kinas nemažiau mūsų jau- 
nuomenei žalingas. Red. 


kimų su vispusiška pograma ir t.t. O 
ypač gerų vaidinimų!. Štai kas reikia 
atminti kalbant apie lietuvių teatro rei- 
kalą Vilniuje, o juo labiau, kad minėti 
globėjai visomis išgalėmis duoda mūsų 
jaunimui visa tai, kas yra svetima, ir 
paniekinančiai atsiliepia į visa tai, kas 
yra mums, lietuviams brangu ir gerbtina. 
Pagalvokime apie tai. Visų pirmą gal gi 
atsilieptų teatro ir bendrai vaidinimo se- 
nieji mėgėjai, ir nors tomis jėgomis, 
kokias turime, pasistengtų dažniau su- 
vaidinti lietuviškus vakarus Vilniuje. 


R. Mackevičius. 


POLITINĖ APŽVALGA. 


Anglijoje nors valdo darbininkų val- 
džia, bet bedarbių skaičius padidėjo. 
Loyd Džordžas pakelia galvą ir agituoja 
prieš Makdonaldą ir konservatorius. 
Darbininkams jis žada padalinti dvarus. 
Darbo Partijai reiškiama nesitenkinimo 
net saviškių tarpe ir štai delko. Dabinin- 
kai nesulaukia, kada Makdonaldas pra- 
dės mokėti rinkimų vekselius, tai yra 
kada darbininkams pagerins būvį, kaip 
tai visur žadėjo. Egipte anglams teko 
daug nusileisti, maža iaimėjus. Palestinoje 
arabai apdaužė žydus ir dabar žydai rei- 
kalauja sau iš anglų paramos. Ameri- 
koje Makdonaldas, atrodo, didelių laimė- 
jimų negavęs. Gal delto darbininkų val- 
džia taip puola bolševikų glėbin, sutik- 
dama su jais pradėti prekybą. Čia anglai 
viliasi pigiai išpirkti visa, ko dabar Ru- 
sijos proletarai nebrangina ir dar nesu- 
spėjo sunaikinti. Koservatoriams vis tik 
tokie „gešeftai“ nepatinka ir laukiama, 
kad atidaromoje parlamento sesijoje teks 
Makdonaldui gintis nuo konservatorių, 
o savoje pa rtijaje nuo darbininką atstovų 


Rusijos diplomatai mezga su anglais 
diplomatinius ir prekybos santykius, o 
darbininkų sąjungos „profsojuzai“, spa- 
lių iškilmėms duoda „atsakymą Cham- 
berlainui“, pastatę 15 tankų karo tikslams, 
Anglams pradėjus su rusais tartis, Rusi- 
jos vckiečiams pasidarė tikras pragaras 
ir vokiečiai kolonistai, netekę kantrybės, 
pradėjo iš Rusijos bėgti. Bėga ir tie, 
kurių tėvai prieš 150 metų Rusijon buvo 
atvažiavę, Daug jų pardavė namus ir ūkį 
pusdykiai ir, ranka pamoję, važiuoja iš 
to „Socialistų rojaus“. Maskvon suvažia- 
vo tokių vokiečių apie 6000. Taip žmo- 
gaus sąžinės nevaržė jokia carų ir žan- 
darų reakcija, kaip dabar varžo vadina- 
mos socialistų „lygybės“ ir „laisvės“. 
Pardavę namus už 60 rublių, lovas ir 
stalus už 60 kapeikų, kėdes po 20 kap., 
bėga iš Rusijos, nes vokiečiai dar turi 
kur bėgti. Bolševikų komisarai nežino, 
kas su jais daryti. Palikti . juos, reiškia 
versti badauti ir mirti. Jau Maskvoje 
iškrito sniegas ir šalta. Nesenai iš Rusi- 
jos išvažiavo švedai, dabar bėga vokiečiai. 
Jie brangina savo tikėjimą ir nori po 
daugelio metų kentėjimų laisviau atsi- 
dusti, negirdint tų nuolatinių, jau 
Įkirėjusių žodžių: „socializmas“, „revo- 
liucija“, „mes darbininkai“, „proletaria- 
tas“, „bedieviai“. Šeši tūkstančiai vokie- 
čių į tai pamojo ranka ir viešai pareiškė 
Maskvos Stalinams ir Europos bešir- 
džiams masonams: „mes be savo Dievo 
gyventi negalime. Visa metame, tik leis- 


„kite mus iš to pragaro“. 


Lenkai ne taip senai piktinosi 
del lietuvių ir vokiečių prekybos sutar- 
tise. Dabar patys baigia derybas su vo- 
kiečiais del panašios prekybos sutarties. 
Vokiečiams žadama leisti vežti Lenkijon 
savo prekes. tokiomis pat sąlygomis kaip 
kitos valstybės. Lig šiol prancūzai turėjo 
čia lengvatų, tokias pat gaus vokiačiai. 
„Kurį. Warszawski“ pastebi, kad sulygi- 
nus vokiečiams ir prancūzams įvežimo 
sąlygas, vokiečiai, arčiau būdami, pre- 
kes pigiau Lenkijoje pardavinės. Liū- 
dnai laikraštis pastebi, kad lenkai neturės 
ko Vokietijon vežti. 


'-———2———>—————————————-——— 


— Kinijos diktatorius Čan-kai-šekas 
pats vesiąs kariuomenę prieš sukilusius 
generolus; jis išleido į kiniečių tautą at- 
sišaukimą, nukreiptą prieš komunistus, 
kaipo didžiausius, visa kas tautiška, priešu. 

„LKARNIĄ 


RUCH“ 


Sp. z ogr. odp. 
JILNIE, TATARSKA 5. 

gi Visų Šventė 


Kristaus Bažnyčia yra žemėje kovo- 
janti, skaistykloje — kenčianti ir dangu- 
je turinti pilną laimę: Yra tarp jų arti- 
miausias ryšys, nes sudaro vieną Kistaus 
Bažnyčią t. y. vieną didelę šeimyną, kuri 
Kristui jau parodė ir dabar rodo savo 
ištikimybę, gyveno ir dabar gyvena pa- 
gal Jo mokslą. 

Dangaus laimingieji baigė savo var- 
gus, turi Dievo regėjimeę pilniausią ir 
amžiną laimę. Patys laimingi, jie trokšta 
laimingųjų skaičių padidinti ir savo už- 
tarimu pas Aukščiausįjį padeda mums 
žemėje ir esantiems skaistykloje. Juos 
mes vadiname šventaisiais ir laimingai- 
siais. Jiems pegerbti Katalikų Bažnyčia 
skiria kasmet lapkričio 1 dieną. Daugelį 
iš jų Bažnyčia mums vardais yra nuro- 
džiusi ir jiems pagerbti yra paskyrusi atski- 
ras dienas. Visų Sventėje minime visus 
šventuosius,nes daug daugiau yra dangaus 
tarėjų, kurių Dievo Apvaizda nėra mums 
pareiškusi ir per Bažnyčią viešai šven- 
taisiais paskelbusi. Jie mus užtaria ir 
mums padeda, mes jiems esame dėkingi 
ir gerbiame juos. 


LB AA S IA US 


e e e e 
ir Vėlinės. 

Bet mirusiųjų skaičiuje yra daug, ku- 
riems už nedidelius nusidėjimus arba už 
nevisišką atsilyginimą žemėje Aukščiau- 
siojo teisingumui, tenka iškentėti sau tin- 
kamas bausmes ir prieiti prie dangaus 
verto skaistumo. Katalikų Bažnyčia visais 
amžiais ragino ir ragina gyvuosius padėti 
jiems savo maldomis, pasninkais ir duo- 
snumu pavargėliams. Kad tą pareigą la- 
biau mums priininus, Bažnyčia skiria tuoj 
po Visų Šventės Vėlinių. dieną. Tą d eną 
laikomos iškilmingai bažnyčiose gedu- 
lingos pamaldos. Nėra šeimynos, kurioje 
nebūtų kas nors numiręs. Katalikai pası- 
meldę tą dieną už numirusius, apžiūri 
savo giminių kapus. Vietomis, ypač Vil- 
niuje kapines nušviečia ir gėlėmis išpuo- 
šia. Žodžiu, tą dieną viešai reiškiama 
gyvas ryšys tarp mūsų ir ainirusiųjų. 
Ypač tą dieną kiekvienas kapas, tarytum, 
sako: „Šiandie man, rytoj tau. Perdaug 
neieškokite šio pasaulio turtų ir kitokių 
gėrybių, gyvenkite santaikoje ir ruoškite 
sau ir savo kraštui geresnę ateltį“. 


Katalikas. 


Lietuvių padėjimas Vokietijoj. 


Nesenai Berlyne įvyko Vokietijos 
tautinių mažumų konferencija, kurioj 
dalyvavo ir Vokietijos lietuvių atstovas. 
Iš jo kalbos paaiškėjo lietuvių padėjimas, 
kuris taip atrodo. 

Vokietijos lietuviai gyvena Rytprū- 
siuose, nuo šiaurinio iki vakarinio ru- 
bežiaus į pietus iki pietinių Prėgliaus 
upės prieupių ir iki Prėgliaus, į vakarus 
iki Deimės ir iki Kuršių Marių, vieto- 
mis visais kaimais, kaip štai Nemuny- 
ne, Gilijoj. Tovėj, Sen Ysėj, Lujėj, Kar- 
klėj, Ugijo, Kastauniuose, Sen. Susimil- 
kiuose, Nauj. Susimilkiuose ir t. t. arba 
mažoj kaiminystėj, arba ir atskirai. Mi- 
nėtuose kaimuose gyventojų 95 procen- 
tai (daugiausiai tai yra žvėjai ir keli 
mažesni ūkininkai) kalba lietuviškai. 
Visame mažumos krašte lietuviškai kal- 
bančių gyventojų skaičius siekia 90— 
100.000. Yra dar daugiau tokių, kurie 
iš tėvų dar moka lietuvių kalbą, tačiau 
tarp vokiečių nadrįsta lietuviškai kalbėti, 

Po 18/0—71 mt. karo mokyklose 
uždraudė vaikus mokyti lietuviškai. Kai- 
mai, kurie iš pat senovės lietuviškus 
vardus turi, suvokietinami, arba pavadi- 


nami visai naujais vokiškais vardais; bet 
dar daugelį kaimų su lietuviškais vardais 
randame iki pat Ullės ir Deimės upių, 
kas parodo jog lietuviai buvo seniausieji 
šio krašto gyventojai. 

Tilžės miestas pagal paskutinį vo- 
kiečių surašinėjimą turėjo 50 384 gyven- 
tojus. Iš jų sulig pavardėm maždaug 
24.000 yra lietuviškos kilmės. 

Jų didžiausia organizacija yra „Vo- 
kietijos Lietuvių Susivienijimo organi- 
zacija“ su centru Tilžėje; susivienijime 
susispietusios visos kitos lietuvių drau- 
gijos, veikiančios už lietuviškumo išlai- 
kymą, taip štai Liet. Giedotojų dravgia, 
Liet. Dvi: atininkų draugija, Liet. Spaudos 
draugija, Liet. Darbininkų Draugija. 

Kai dėl mokyklų vyriausybė iki šiol 
dar nepripažino jokių teisių lietuviams. 
Todėl „Vok. Liet. Susivienijimas“ įtaisė 
kalbos kursų ir vakarėlių. Pasiųsta pra- 
šymas į Gumbinės valdžios prezidentą, 
kad leistų įtaisyti liet. kalbos kursą 
mokyklą lankantiems, bet reikalavo, kad 
išduotų tų vaikų tėvų pavardes. 

Vokietijos vyriausybė turėtų griežtai 
daboti lietuvių teises. Juk Vokietija Tau- 

Iš mūsų draugijų gyvenimo, Mikalavėlio, Švenčionių apskr. Šv. Kazimiero draugijos 


skyriaus nariai, 


tų Sąjungoje taip karštai stojo už kitose 
valstybėse gyvenančių tautinių mažumų 
teises! Lietuviškų kaimo vardų, iš kitur 
parsigabentų vokiečių apgyvendinimas 
tokiuose kraštuose, kurie lietuvių apgy- 
venti, vienok parodo jog lietuviškumo 
išnaikinimas vis tolyn varomas. 

Lietuviškieji Pamario gyventojai, ku- 
rie paskutiniuose metuose per tvanus 
labai didelių nuostolių turėjo, turėtų būti 
sušelpiami. Ir bažnytiniuose dalykuose 
aiškiai pasirodo noras lietuvius skriausti. 
Tūli kunigai tiktai visai silpnai temoka 
lietuviškai, o lietuviškosios Dievo pamal- 
dos laikomos nepatogiu laiku. 

Neužtenka, kad lietuviškumą išlai- 
kyti iš vokiečių pusės tiktai pritariama, 
Vokiečių tauta pati turėtų iš savo kultū- 
ros priemonių gausingumo, kaip tas to- 
k'ai tautai prider+, suteikti paramos 
prielankiausiu būdu. 
tuviams dabar jau užtektų, jei galėtų 
pasidžiaugti nors dalimi tos valdiškos 
pašalpos, kuri vokiečių tautinėms -ma- 
žumoms suteikiama kitose žemėse, pa- 
vyzdžiui, kaip Lietuva daro su savo vo- 
kiškąja mažuma, suteikdama jai visas 
tiktai galimas teises. 


Lietuvių tautinei mažumai turi būti 
suteiktos visos jai priklausančios teisės, 


„Rytas“. 


Vienok prūsų lie- ` 


Vytautui Didž. pamin- 
klas Kaune. 


Vytauto D. Komitetas galutinai nu- 
tarė statyti Vytautui D. didelį visos tau- 
tos paminklą Kaune. Paminklas bus 
papuoštas iškalbingais, istoriniais vaiz- 
dais, tinkamais Vytauto D. genijaus 
didingumui. Kiti komitetai kviečiami 
prisidėti prie to paminklo statybos. Gy- 
viausiai ruošiasi prie Vytauto jubiliejaus 
Lietuvos kariuomenė. 

A 

— Prancūzų ministerių kabinetas dar 
nesudarytas. Socialistai nesutiko remti 
Deladier ir šis atsisakė tverti vyriausybe. 

— Čekoslovakijoje rinkimų j parla- 
mentą reezultata gerai dar nežinomi; 
spėjama, kad komunistams šie rinkimai 
nepasisekė. 

— Hamburge ir Leipcige (Vokietija) 
komunistai suruošė demonstracijas; jsi- 
kišo policija ir juos Iš vaikė; sulmta apie 
50 asmenų. 

„ — Amerikos policija susekė, kad kė- 
sintasi prieš prezidentą Huverį, kada šis 
važiavo traukiniu; policijai pasisekė ne- 
prileisti prie nelaimingo nuotykio. 

— Berlyne daug kalbama del pavogto 
iš italų pasiuntenybės šifro, įpainiota 
rusų bolševikų pasiuntenybės valdininkai, 


PASIMOKĖ. 


(Pabaiga). 


Štai ir valsčius. Jau trečia valanda ir 
tuojau prasidės rinkimai. Prie valsčiaus 
pilna žmonių. 

— O tu, Kazy, ko neini į rinkimus? — 
klausia vienas praeivių. 

— Ot apsieis ir be manęs! Vaitu ne- 
išrinks, o žiopsoti gaila laiko. 

Netrukus valsčiaus kieman grūste pri- 
sigrūdo žmonių. Daugiausiai vyrų, bet 
matėsi ir bobelių, kurios susirinkusios 
kiemo kampe, dalijas nugirstomis per 
visą savaitę žiniomis. Pasiklausius iš ša- 
lies galima sužinoti, kiek šiemet bus ve- 
dybų, krikštynų, pakasynų ir kitų pana- 
šių naujienų. Kitame kiemo kampe žmo- 
nės susispietę į krūvą klausosi Staniulių 
Juozo kalbos. 

— Broliai! nebūkime kvaili! Nesiduo- 


kime vedžioti už nosies! Daug kas mūsų 


prisirašę prie lietuviškų draugijų, tad 
eikime išvien! Nepasiduokime... Statykime 
savo kandidatus! Išrinkime valsčiaus ta- 
rybon savo žmones! Taip pat ir seimelin. 
Mūsų žmonės ir mokesčius nustatys ir 
užtars mūsų reikalus. Balsuokime tik už 
savuosius. Rinkime visi iš vien, nes vie- 
nybėj galybė! 

Tolimesnio Juozo kalbos žodžius 
pertraukė galingas susirinkusiųjų „Valio“. 
Bet štai pasirodė išraudonavęs, pribė- 
gusiomis krauju akimis ir kumštis su- 
gniaužęs mums jau žinomas Jonas. 

— Vyrai! — suriko jisai visu balsu. 
— Ką jūs manot?|... Kam jūs klausot to 
Staniulio?! Nesusidėkite su juo ir per- 
šamais lietuviais, nes visi pražūsite! Ga- 
lite dar ir į kalėjimą pakliūt ir patupėt 
keletą metų, kaip sėdėjo jis pats! Jūs 


manote, kad aš ponus myliu?! Nekenčiu, 
kaip tų piktųjų dvasių (tai pasakęs apsi- 
dairė), bet išgirdęs, ką tas avingalvis 
kalba, pagailo man jūsų. Klausykite ma- 
nęs, nes visi mane gerai pažįstat ir žinot, 
kad aš visuomet jums geisdavau tik gera! 

— O už ką Staniulis sėdėjo? — pa- 
sigirdo balsas iš minios. 

— Už ką?l Ogi daug už ką. Jei no- 
rit, tai aš jums galiu papasakot. Jis ir 
savo mokyklos norėjo, kaž kokius pra- 
šymus rašė, ir kalbino žmones prie kaž 
kokios lietuviškos draugijos. Kalbino pri- 
sirašyti ir mane, bet aš ne toks kvailas, kaip 
kiti. Pragyveno, sakau, mano tėvai be 
šitų draugijų, apsieisiu ir aš be jų. Kaip 
matot, didesnio prasikaltimo nei prieš 
Dievą, nei prieš žmones ir būti negali. 
Bet gi ir kliuvo jam! Tai gera pamoka 
ir jums! Ir sakau dar kartą, jei nepaklau- 
sysite manęs, visi rytoj labal ir labai 
gailėsitės... 

Jonui bekalbant Staniulio nebuvo. 
Jis buvo nuėjęs pas raštininką pasitarti 
del savo kandidatų sąrašo. Grįžo atgal, 
kai Jonas paskutinius žodžius tesakė. 
— Šalin, niekše! Šalin išdavike! — sušu- 
ko Staniulis. Ir striukai būtų buvę Jonui... 


Tuo tarpu suskambino skambutis. 
Prasidėjo rinkimai. Visiems nutilus, rin- 
kimų pirmininkas pranešė susirinkusiems 
rinkimų tvarką. 

Staniulis surašinėjo sodiečių lapą. 
Daug kas nenorėjo, tiesiog bijojo eiti 
į valsčiaus tarybą. ; 

Pirmininkas skaito sąrašus, tarp jų 
pirmą Staniulio: ` 


— Mikas Žemaitis, ūkininkas 40 metų... 

— Ne, ne! aš nebusiu aš nenoriu, 
prašau mane išbraukti! 

— Mikai! kas tau pasidarė?! Tu turi 
būti, esi susipraięs lietuvis! 

— Ne, ne! Aš negaliu, aš bijau... 

— Taigi tuo pačiu, kad vienas kan- 
didatų atsisako, šis lapas likviduojamas — 
ne tai linksmu, ne tai pašiepiančiu balsu 
iš lėto tarė pirmininkas. 

Rezultatai kuoblopiausi. Nors N. val- 
sčiaus ponų skaičius sudaro, palyginamai, 
labai mažą skaičių, tačiau jie vieni įeina 
Į valsčiaus tarybą. Rinkimai pasibaigė. 
Visi skirtosi į namus. Vieni linksmi, kaip 
kad Jonas su Petru, kiti sučiaupta burna 
ir sugniaužtomis kumštimis. 

Juozas Staniulis irgi nuliūdęs. 

— Sveikas Juozai! -- šypsodamas 
ištęsia ranką p. Vižinskis.—Na, kas gero? 


— Nieko gero... Bet gi, ponai, ir pa- 
sisekė jums šiaudien. To, žinot, aš nesi- 
tikėjau. 

Taip jiems besišnekant prisiartino ir 
mūsų pažįstamieji Jonas su Petru. 

— Kodel, ponuli, išrinktųjų sąraše 
mūsų nebuvo? — užklausė Jonas. 
alin, kvailiai! Nėr man laiko su 
jumis šiandien kalbėtis. 

— O kodel gi, ponuli, vakar turėjai?— 
jau piktu balsu klausia Jonas. 

— To jūs, kvailiai, ir nežinote! — 
atrėžė ponas Vižinskis ir, pasiėmęs Sta- 
niulį už porankės, nužingsniavo klebo- 
nijos linkui, 

Dabar tik mūsų gudruoliai suprato, 
kad jie ponui tik tol buvo reikalingi, kol 
jam reikalingi buvo jų balsai per rinki- 
mus. Suprato, kad šiandin savo broliams 
mužikėliams padarė didelę skriaudą, bet 
atitaisyti buvo jau per vėlu. V. 


OVCA NIANON] 
Chr. Schmidt. 


Trys plėšikai. 
(Iš vokiečių kalbos). 


Trys plėšikai užmušė ir apiplėšė tur- 
tingą pirklį. Pagrobtus jo turtus sunešė 
urvan ir jauniausią iš savo tarpo nu- 
siuntė miestan nupirkti valgomųjų. 

Likusieji du ėmė tarp savęs kalbėti: 

— Argi mes su tuo vaikėzu dalinsi- 
mės turtais. Geriau jį nudėsime, tuomet 
jo dalis liks mums. 

Jaunas plėšikas, eidamas miestan, gal- 
vojo: 

— Aš nesidalysiu* su savo draugais. 
Nunuodysiu juos ir turtai liks man vie- 
nam. 

Jis mieste pripirko valgomųjų ir ga- 
vęs nuodų įpylė jų į vyną, ir visa tai 
nešinąs sugrįžo iš miesto, 

Vos įžengė urvan, šoko abudu plėši- 
kai ir įsmeigė durtuvą jam krūtinėn, 
Užmušę sėdosi čia pat pietauti. Vvalgy- | 
dami ir gėre užnuodytą vyną, nuo kurio | 
nedaug,trukus pamirė abudu baisiausiuose 
skausmuose. | 

Kiek vėliau rado visus tris plėšikus 
negyvus tarp prikrautų aplink turtų. 

Rudenėlis. 


Jau ilgos dienelės 
Visai sutrumpėjo, 
Ruduo darganotas 
Pas mumis atėjo. 


Beveik kasdienelė 
Lietus šaltas lyja, 
Geltoni lapeliai 

Nuo medžių tik byra. 


Kiekvieną rytelį 
Šalnelė juos šaldo 
Vaikus vargdienėlius 
Gerokai įbaido. 


Žolelė nudžiūvo 
Ji stypso pabalus, 
Rūtelė nuvyto 

Ir stovi sušalus. 


Nei paukščiai nečiulba, 
Nei žvėrys nežaidžia 
Tik šaltas vėjelis 

Į langines beldžia. 


Jau viskas nurimo, 
Jau viskas nutilo, 
Tik juodas varnelis 
Vien krunksi už šilo. 


J. Kuzminas. 
1929-X-1 d. 


VIELAN! 


Gaila man... 


Gaila man berneliui, 
Gaila man jaunajam 
Jaunos našlaitėlės, 
Didžių jos vargelių. 
Nėra jai močiutės, 
Nė seno tėvelio, 
Nėra jai sesutės, 
Nė jauno brolelio. 
Ją spaudžia vargelis, 
Nei kiek negailėja, 
Jauna našlaitėlė 
Tik ašaras lieja. 


Kiekvieną dienelę 
Ji eina pas žmones 
Iš jų ji maldauja 
Mažos nors malonės. 
O jūs, geri žmonės, 
Našlaitę priimkit. 
Ir kaip tiktai galit 
Jūs ją nuraminkit! 
O Dievas Aukščiausias 
Už tai jums atlygins 
Ir jūsų laukuose 
Javus geriau dygins... 


J. Kuzminas. 


Korespondencijos vietoje. Visi gerai 
atsimename 1927 metus, kai buvo užda- 
ryta Mokytojų Seminarija Vilniuje ir apie 
50 lietuvių liaudies mokyklų Vilniaus 
krašte. Daug buvo dėta pastangų, kaip 
„Ryto“, taip ir vietos gyventojų, kad 
atgavus tas mokyklas. Bet viskas nuėjo 
veltui — mokyklos kaip buvo uždarytos, 
taip ir pasiliko. Ir apie 2000 lietuvių 
sodžiaus vaikų negali mokytis savo gim- 
toje kalboje. 

Šio mėnesio pradžioje suėjo lygiai 
dveji metai nuo to skaudaus lietuviams 
smūgio. Per tą laiką stengiamasi grynai 
lietuvių gyvenamuose vietose steigti len- 
kiškas mokyklas, nors žmonės reikalauja 
„Ryto“ mokyklų. Štai porą faktų: Barčių 
ir Vydenių sodžiaus gyventojai, sužinoję, 
kad jų sodžiuose steigiamos lenkiškos 
mokyklos, nusiuntė pas mokyklų inspek- 
torių delegacijas, kurios pareiškė jam, 
kad gyventojai dar kartą prašo „Ryto“ 
mokyklų. P. Inspektorius betgi delegacijų 
prašymo neišpildė ir jos sugrižo namon 
nieko negavusios. 

Bet žmonės yra pasiryžę kovot už savo 
mokyklas, nežiūrėdami, kad ir iš Pane- 
vėžio lenkų seminarijos būtų atsiųsti 
mokytojai, nes jau gerai žino savo teises. 


Nuskriaustasis. 
Viln.-Trakų apskr 


Gaigaliai, Gervėčių vals. Nežiūrint 
to, kad sodžius jau apgudėjęs, čia dar 
prieš keletą metų gyvavo „Ryto“ moky- 
kla. Ją uždarius, įsteigta lenkiška, kuri 
veikia pas mus ir iki šiai dienai. Gy- 
ventojai betgi nenusileidžia ir kiek galė- 
dami kruta tautinio susipratimo dirvoje. 
Pav. vasarą įsisteigė šv. Kaz. Draugijos 
skyrius, kurian prisirašė apie 40 narių, 
o jau rugsėjo m. 29 d. suvaidino savo 
jėgomis viešą lietuvišką vakarą „Vargšas 
Tadas“. Vakaras turėjo labai didelį pa- 
sisekimą, o juo labiau, kad (Gaigalių 
jaunimas dar nepamiršo lietuviškų dai- 
nelių, kuriomis žavėjo susirinkusią pu- 
bliką. 


Švenčionių apskr. 


Grybai. Mūsų sodžiaus ir aplinki- 

nių sodžių gyventojai yra visi lietuviai. 
inoma, pasitaiko vienas-kitas, kuris 
jau pradeda graibytis lenkiškai, bet to- 
kių labai maža. Iki šių metų beveik 
jokio gyvumo uebuvo. Šiemet gi, supra- 
tę, kad neorganizuotam ir tamsiam žmo- 
gui yra sunku gyventi, įkurėm Šv. Kazi- 
miero Draugijos skyrių. Steigiamasis su- 
sirinkimas įvyko rugsėjo 18 d. Išrin- 
kom valdybą, kuri pasižadėjo dirbti mū- 
sų naudai ir judinti dar įmigusį jauni- 
mą. Visa mūsų nelaimė, kad sodžiuj 
jau kelinti metai gyvuoja svetima mo- 


„kun. S. 


KORESPONDENCIJOS. 


kykla, kuri stengiasi išplėšti iš mūsų 
vaikų kalbą ir lietuviškuosius papročius. 
Kad nors ir šiemet: mokytoja apdova- 
nojo pirmamečius vaikus lenkiškais ele- 
mentoriais, iš kurių liepė mokintis, nors 
mūsų vaikai lenkiškai nesupranta: var- 
gius tik vaikučius, o nieko neišmokins. 
Reikėtų tėvų komitetui pareikalauti, kad 
mokintų lietuviškai, o nė lenkiškai, nes 
kitaip maža naudos bus. K. K 


Braslavės apskr. 


Dūkštas. Mes negalime nieku gera 
pasigirti. Po. 1920 m. pas mus atsirado 
saujelė atėjūnų, kurie susispietę Dūkšto 
stotyje, pradėjo rūpintis lenkų kalba pa- 
maldomis. Ir buvo jiems užleista vietos 
mūsų bažnyčioje. Kadangi jie į jiems pa- 
skirtas pamaldas nesilaukė, jos savaime 
išnyko. Ta saujelė susilankė kun. Stup- 
kevičiaus, kuris įsitaisė Dūkšto stotyje 
koplytėlę ir joje dabar laiko mišias kas 
šventadienis du kartus: anksti mokslei- 
viams ir 11 val. suaugusiems, kaip tik 
tuo metu, kai parapijos bažnyčioje eina 
suma (kun. S. turėtų žinoti, kad tai drau- 
džiama Bažnyčios įstatymais. RED.). 
Mes gerai numanome, kad tai daroma 
mūsų parapijos skaldymui ir mūsų ne- 
susipratėlių viliojimui pas save. O tokių 
vistik atsiranda, Užsiminus apie kun. S., 
reikėtų papasakoti ir apie kitus dalykus. 
Jis yra trijų mokyklų (Dūkšto, Platūnų, 
Aliejūnų) kapelionu. | tas mokyklas 
lankosi daugiausia lietuvių vaikai (į Dū- 
kšto mokyklą iš Kaniūkų, Driškūnų, 
Degutėlių, Girutiškės), o pats kapelionas 
lietuviškai nemoka. Kaip gi jis juos 
moko? Nejaugi tikybos dėstymas toks 
paprastas dalykas, kad mažus vaikus 
galima išmokyti pirštų pagalba? Kodel 
imasi tokio darbo, kurio gerai 
atlikti neišgali? Girdėjome, kad kun. S. 
dar važinėja Ignalinon ir tur būt pada- 
rys tą patį, ką padaręs yra ir pas mus, 
Gaila ignaliniečių. Smalsus. 


„ Rimšė. Rimšės apylinkė yra grynai 
lietuviška, O tuo tarpu šis kampelis taip 
liūliuojamas lenkomanų, kad vietos gyven- 
tojai net ir valsčiuj neturi savo žmonių. 
Ten sėdi svetimi. Ir kai priseina prašy- 
mai parašyti, ar kokie liūdymai išimti 
tai jau tikra bėda. Prašymui parašyti, tai 
dar kiaušiniai gelbsti, o liūdymui gauti 
nei dešros su kumpiais negelbsti. Mat 
mūsų žmonių didžiuma lenkiškai susi- 
kalbėti nemoka, o valsčiaus ponai lie- 
tuviškai nesupranta. O tuo tarpu, kai 
būna valsčiaus rinkimai, mūsų žmonės 
miega: „vot kū Dievulis duos, tas ir bus 
geras“. Paskiau patys sau pirštus graužia. 
Sakysime, kad ir dabartinis vuitas p. F. 
Červinskas, be rinkimų vadovauja jau 
kelinti metai, 0 žmonės aimanuoja. Ir tik 
tuomet galės atsidusti, kai išrinks savo 
atstovus. Ant. Bijūnėlis. 


Au 

ŪKIO SKYRIUS. 


Kiaulių penėjimas. 
(Tąsa) 


Antrasis kiaulių penėįmo 
laikotarpis. 


Čia paduosime keletą lentelių, kurių 
ga:ima prisilaikyti antrame kiaulių pe- 
nėjimo laikotarpyje, Kad lašiniai būtų 
geresni ir skanesni, antrame penėjimo 
laikotarpyje penimėms kiaulėms reikia 
duoti kiek galima daugiau smiltų. 

Įvairių var- 
pinių javų 
miltų mišinio 

Šeriant kiaules sulig lentelės Nr. 1, 
galima pamėginti duoti vietoj bulvių ža- 
lių arba šutintų morkų, kurių kiaulėms 
reikėtų duoti daugiau kaip dvigubai, ne- 
gu bulvių (pav. vietoj 5 kg. bulvių —12 kg. 
morkų). 

Jei kiaulės bulvių arba morkų ėsti 
negalėtų, reikia jų sumažinti, o padi- 
dinti miltų. Kadangi gerus lašinius gau- 
sime tik tada, kai šiame penėjimo laiko- 
tarpyje duosime kaip galima daugiau 
miežinių miltų, tai penint kiaules šiame 
laikotarpyje didelių pakeitimų pašaruose 
netenka daryti. 

Kai kiaulės jau nebenoriai ėda paša- 
rą, tai jau būtų laikas jas papiauti arba 
parduoti. Suprantamas dalykas, ūkinin- 
kas pats turi apskaitliuoti, ar kiaulės 
apmoka sušeriamą joms pašarą, ar ne. 


Todel, norint užsiimti kiaulių  penėjimu 
ir iš to turėti pelno, būtinai kiaulės 
reikia kas 7—10 dienų pasverti. 

Kad geriau suprasti, kaip tas darbas 
atlikti, paduosiu čia vieną pavyzdį: pa- 
svėrę penimę kiaulę ir sužinoję, kad ji 
sveria 200 kg., tai pagal lentelės 2 turi- 
me jai sušerti per dieną 5 kg. 900 gr. 
milių ir 5 kg. šutintų bulvių. Prasliokus 
7 dienoms vėl pasveriame ir randame, 
kad kiaulė sveria 210 kg., vadinasi 10 kg. 
priaugo. Jei sakysime, kad lašininių 
kiaulių gyvojo svorio kilogramas kai- 
nuoja 2 zlotu ir 40 sk., tai gausime, 
kad mūsų kiaulė pabrango 24 auksinais. 
Dabar paskaičiuokime pašarą: per 7 
dienas kiaulei sušerta: 

41 kg. 300 gr. miltų 

po 50 skatikų kg.—20 auks. 65 sk. 
35 kg. bulvių 

po+12 skalikų ky =- auks, 2 B 


Viso 24 auks. 85 sk. 


Per savaitę gavome 85 skatikas nuo- 
stolių. Tas mums parodo, kad kiaulė 
pašaro nebeapmoka ir ją reikia iš tvarto 
pašalinti. 

(b. d.) 


Kaip parinkti medelį 
sodinimui. 


Kai kas mano, kad pasodinus didelį 
medį savo sode galima greit susilaukti 
ir vaisių. Tačiau nevisuomet taip yra, 
nes tik atsargiai persodintas medis su 
gerom šaknim gali greit prigyti ir atsi- 
gauti. Juo medis didesnis, tuo sunkiau 
tai padaryti. 

Jaunas medelis visuomet lengviau 
prigyja ir greičiau pripranta prie nau- 
jos vietos. Jauni dviejų-trijų metų me- 
deliai, nors būtų ir be vainikų, dažnai 
paveja ir net perauga senesnius, tuo pa- 
čiu laiku pasodintus medžius. 

Tačiau čia reikia padaryti vieną pa- 
stabą. Pardavėjai dažnai turi senų, bet 
mažų medelių-atsilikėlių. Šitokius me 
delius galima pažinti iš to, kad jų ūgliai 
būna trumpi, žievė dažnai apaugusi ker- 
pėmis. Toki medeliai neturi vertės. 

Geras medelis privalo turėti gerą 
kelmą, gerą vainiką ir geras šaknis. Kel- 
mas turi būti tiesus, lygus ir nežaizdo- 
tas; gyjančios žaizdos nuo nupiaulų ša- 
kų nieko nekenkia. Maži kreivumai kel- 
mui reikšmės neturi, nes jie išnyksta 
medžiui storėjant. Svarbu tik, kad kel- 
mas būtų užtektinai storas. Jis turi iš- 
laikyti vainiko sunkumą net su lapais, 
kitaip gali nulaužti vėjas. Be to, reikia 
daboti, kad kelmas apačioje būtų bent 
vienu trečdaliu storesnis, negu viršuje. 
Pats vainikas turi būti sudarytas iš ke- 
turių ar penkių šakų; pagaliau gali būti 
iš trijų, bet jokiu būdu ne iš dviejų. 
Dvišakis vainikas ilgainiui veik visuo- 
met vėjo perskeliamas. Taip pat nepri- 
valo būti daugiau penkių šakų, nes jos 
sudaro per tankų vainiką, o vaisių vis- 
tiek daugiau neneša, 

Pirkėjai dažnai nekreipia pakanka- 
mai dėmesio į šaknis, 0 tai kaip tik yra 
svarbiausias dalykas. Geras medelis 
privalo turėti keleią stambių šaknų ir 
daug smulkių šaknelių. Tos smulkios 
šaknelės yra svarbiausia medelio dalis. 


Medelis, kuris turi tik vieną arba dvi 
nors ir storas, bet plikas šaknis, yra 
menkos vertės. Iškasant medelį. reikia 


daboti, kad šaknys būtų užtektinai ilgos, 
nenubrūžytos ir kuomažiausiai sužeistos. 
Geriausia pirkėjui pačiam dalyvauti me- 
delio iškasime. Kasti medelius p riausia 
lietingą ar bent tamsią dieną. Sviečiant 
saulei ar pučiant stipriam vėjui, iškastų 
medelių šaknys turi būti tuojau užber- 
tos žemėmis arba pridengtos šiaudais, 
šlapiu maišu ar kuo kitu, nes plonosios 
šaknelės bematant džiūsta ir vėliau ne- 
beatsigauna. Netekęs smulkių šaknelių 
medelis ilgai skursta. 
„M. Ryt.“ 


VILNIAUS 


Nepriklausomoj Lietuvoj. 


Prisikėlimo bažnyčia Kaune. 


Lietuvos Metropolijos arkikyskupas 
J. Skvireckas šiomis dienomis patvirtino 
inž. architekto Reinsono padarytą „Pri- 
sikėlimo Bažnyčios“ projektą. Sulig to 
projekto, naujai statoma bažnyčia bus 
gražiausia visoje Pabaltėje, Bažnyčios 
aukštis sieks 80 metrų, jos viduje galės 
sutalpinti 6000 žmonių. 

Statymo išlaidos numatomos 3?/s mi- 
lijono litų. Iki šiol, spaudos pranešimu, 
surinkta aukomis pusė milijono litų. 


Vytauto Komitetai provincijoje. 


Lietuvos spauda praneša, kad šiuo 
metu visuose, didesniuose Lietuvos mie- 
stuose ir net miesteliuose organizuojasi 
Vytauto Didžiojo 500 metų mirties su- 
kaktuvėms paminėti. Visi komitetai veiks 
sutartinai su vyriausiuoju komitetu, ku- 
rio pirmininku yra pulk. Braziulevičius, 
o garbės pirmininkas Lietuvos preziden- 
tas p. A. Smetona. 


Naujos mintys del Muravjovo po- 
litikos Lietuvoje. 


Laikraštyje „Ryte“ p. P. Šležas net tri- 
juose numeriuose pajudino labai svarbų 
klausimą apie Muravjovą ir mūsų tauti- 
nį atgimimą. Autorius padaręs trumpą 
Muravjovo charakteristiką ir jo veikimą 
slopinant 1863 metų lenkų sukilimą, 
prieina (išvadą, kad Muravjovo veiki- 
mas Lietuvoje, ypač pakėlimas mūsų 
liaudies ekonominės gerovės, teikiant jai 
buvusias iki tol dvarų žemes, netik nebuvo 
kenksmingas, bet dargi naudingas, davęs 
pamato tautiniam mūsų atgimimui. Au- 
torius vienoj vietoj sako: „kad Muravjovo 
politika išėjo mums į naudą". Ir iš tiesų, 
kad ne spaudos uždraudimas, dar reikėtų 
pagalvoti, kam Muravjovas yra daugiau 
žalos padaręs: lietuviams ar lenkams. 


Manoma švelniau rašyti. 


„Lietuvos Aido“ redaktorius p. Gu- 
stainis sugrįžęs iš Ženevos pradėjo Kau- 
ne tartis su kitų laikraščių redaktoriais 
del raštų tono sušvelninimo. Paskutinėmis 
dienomis jau buvo pasitarimas tarp „Lie- 
tuvos Aido“, „Lietuvos Žinių“ ir „Ryto“ 
redakcijų. Tokį mūsų spaudos kultūrė- 
jimą reikia sveikinti. 


Savivaldybių rinkimai. 


Spalių pirmą dieną visoje Lietuvo- 
je prasidėjo valsčių ir apskričių savival- 


dybių rinkimai. Kiekvienojė apskrityje 
rinkimai tęsiasi bent 5 ar 6 dienas. Bir- 
žų, Trakų, Ežerėnų, Kretingos ir Pane- 
vėžio apskrityse rinkimai jau baigti. 

Dabar eina rinkimai Šiaulių, Seinų, 
Tauragės, Vilkaviškio, Kedainių, Rasei- 
nių, Utenos, Ukmergės, Alytaus, Mažei- 
kių, Šakių ir Kauno. Rinkimai turi būti 
baigti lapkričio 10 d. Rinkimuose daly- 
vauja nuo 50 iki 80°/ rinkikų. | apskri- 
čių ir miestų tarybos rinkimai bus vė- 
liau. Ligšiol dar nenustatyta rinkimų 
tvarka. 


Lietuvos vyriausybė perka dr. Vinco 
Kudirkos namelį. 


N. Lietuvos vyriausybė yra nusista- 
čiusi pirkti Naumiesty namelį, kuriame 
mirė mūsų rašytojas ir Lietuvos himno 
autorius dr. Vincas Kudirka. Namelis 
yra labai apleistas. Dėl to Lietuvos vy- 
riausybė žada jį atremontuoti ir paversti 
dr. V. Kudirkos muziejum. Tam reikalui 
esą skiriama 15.000 litų. Be to, prie na- 
melio esančiame žemės sklype numato- 
ma užvesti sodelį — skverą. 


Lietuvių raštai verčiami žydų kalbon. 


Lietuvos žydai seniau mokėdavo lie- 
tuviškai susikalbėti, bet jų jaunoji karta 
visai gerai pramoko mūsų kalbos, bai- 
gia lietuvių gimnazijas ir universitetą ir 
domisi mūsų literatūra. Apie Lietuvą jie 
daug rašo žydų laikraščiuose, bet mums 
įdomu, kad vienas jų p. Leiba Glicma- 
nas verčia žydų kalbon gražesnes Mai- 
ronies, Sruogos, Giros ir kitų poetų ei- 
les. Dabar jis ruošia išleisti žydų kalba 
visą lietuvių poezijos rinkinį. Jaunam 
žydų poetui lietuvių visuomenė linki 
kuogeriausio pasisekimo. 


Urvas po žeme. 


Kaune Rotušės kieme, taisant kana- 
lizacijos vamzdžius, kelių metrų gilu- 
moj darbininkai atkasė' didelę mūrinę 
sieną. Pie sienos rasta daug žmonių kau- 
lų ir griaučių. Spėjama, kad urvas jun- 
gė senovės miestą su p'limi. 


Švedų degtukai. 


Švedų degtukų sindikatas, padaręs su= 
tartį su vokiečiais, tariasi dabar su Lie- 
tuvos vyriausybe del degtukų pardavinė- 
jimo Lietuvoje. Švedų degtukai geri ir 
vyriausybė yra linkusi tuo reikalu su 
švedais susitarti. 


VIETOS KRONIKA. 


Dar skaitykla. 


Lietuvių Mokslo Draugijos Valdyba 
praneša, kad Draugijos knygynas nuo 
š. m. lapkričio mėn. 4 d. jau atidarytas 
viešai naudotis. 

Darbo valandos tik šiokiomis dieno- 
mis. 10—13 ir 16—21. 


Tėvų Komitetas. 


Vytauto Didžiojo gimnazijos moki- 
nių tėvų ir globėjų susirinkimas yra 
šaukiamas gimnazijos bute (Pilypo 
g-ve, 3 nr.) šį sikmadienį lapkr čio mėn. 
3 d. 4 val. po piet. Prašoma visi susi- 
rinkti, nes bus renkanias Tėvų Komitetas. 


P. Paplauskas tikisi. 


Lietuvos emigrantai, atsiradę mūsų 
krašte 1927 metų rudenį, galutinai iškri- 
ko, išsisklaidė; beliko tik vadai, ir aprū- 
pinti šiltomis vietelėmis jaunieji sine- 
kūrininkai. Iš tų vadų kartas nuo karto 
pasirodo viešai tai Paplauskas, tai „Ber- 
lyno“ atstovas (dabar jau Vilniaus uni- 
versiteto teisių fakulteto studentas) An- 
cevičius, tai dar vienas kitas. Siems po- 
nams vargo nėra, nes jiems nieko nes 
trūksta. Užtat jie dažnai kelia balsą, pro- 
testuoja prieš Lietuvoje esančią tvarką, 
šaukia gelbėti darbo žmones, žodžiu 


šiuo tuo atsimoka, Štai kad ir dabar P. 
Papl. lenkų socijalistų organe „Robot- 
nik“ Nr.307 išpyškino sieksninį straipsnį 
prieš Lietuvą pakartodamas seną daine- 
lẹ. Tik gale pridėjo, kad tikisi atgauti 
laisvę. 

Įdomu. Bet kartu norėtųsi p. Pap- 
lauską ir K*. paklausti. Jeigu pabėgot 
nuo vienos diktatūros, tai kam meilintis 
kitai? 


Lenkų knygynai užsidaro. 


Nesenai dar Valstybės Iždinė išlici- 
tavo didžiausį Vilniuje lenkų mokytojų 
knygyną, jau girdime, kad likviduojamas 
kitas, ilgus metus Vilniuje veikęs Mako- 
vskio knygynas. Šį kartą tam knygynui 
padeda likviduotis Vilniaus miesto taryba. 
Reikia pridurti, kad tas lenkų knygynas 
ilgus metus gerai laikėsi, esant Vilniuje 
rėsams. 


Muzikos archivas ir muziejus. 


Eidami Rygos traktatu, bolševikai 
sutiko lerkams grąžinti 119 dėžų 
su muzikos muziejaus ir archivo turtu, 
kurs karo metu buvo išvežtas iš Vilniaus. 
Iš to matomė, kad Maskva Rygos trak- 
tatą pradeda taikinti Vilniui. Ar tai su- 
tinka su 1920 metų Moskvos sutartimi? 
Ir ką daro Lietuvos atstovas Maskvoje 
poetas Baltrušaitis? Kodel Pivašiūnų, 

Paskutinės žinios. 


Deladier atsisakė sudaryti kabinetą. 


Telegramos iš Paryžiaus praneša, 
kad prancūzų radikalų vadas Deladier 
atsisakęs sudaryti vyriausybę, nes nesu- 
tikęs įeiti į tą vyriausybę Briand'as ir 
socijalistų partija. Dabar pavesta suda- 
ryti kabinetas senatoriui (Zlementel'iui, 
kuris apsiėmęs tai padaryti. Senatorius 
Clementel'is manąs sudaryti respubliko- 
nišką kabinetą ir jau pradėjęs derybas 
su Briandu, be kurio šiuo metu tiesiog 
negalima jokia prancūzų vyriausybė. 
Kartu sen. Clementel'is vedąs derybas 
su respublikonais, o tame skaičiuje ir 
su Herriotu. Ar pavyks sen, Clemente- 
liui sudaryti vyriausybė, tuo tarpu dar 
nieko tikro nežinia. 


Baisi mirtis liepsnose. 


Pereitą trečiadienį anksti Pračiūnu 
sodžiuje, Daugeliškio valsč. Švenčionių 
apskr. gyventojas Blažiejus Pasejūnas ir 
jo dukte Veronika anksti rytą kūlė 
kluone rugius. Kluone degė paprasta 
žibalinė lempa. Bekuliant del neišaiškin- 
tų priežasčių nugriuvo nuo viškų sudėti 
javai prispausdami kūlėjus. Tuo pat laiku 
užsidegė šiaudai ir nedaug trukus dėgė 
visas kluonas. Tėvas su dukterimi pri- 
spausti degančiais šiaudais sudegė bai- 
siausiose kančiose. 

Šis atsitikimas turėtų priminti mūsų 
ūkininkams, kad nešantis šviesą kluonan, 
kur sukrauta javai, reikia labai saugotis, 
visų pirma pageidautina, kad žibalinės 
lempos būtų įdėtos į stiklinius švytu- 
rius (Ietarnes), 


Užpalių ir kitų Lietuvos bažnyčių var- 
pai atsidūrė Varšuvoje? 


Gudai neleidžia sau akių muilinti. 


Mes savo metu minėjome, kad len- 
kai norėdami palengvinti gudams iš- 
mokti lenkiškai, išleido Lvove lotynų 
raidėmis gudišką elementorių, kuris vi- 
sais atžvilgiais pasirodė netikęs, O ypač 
iškraipyta kalba, Del to elementoriaus 
užprotestavo visos, be skirtumų gudų 
organizacijos ir draugijos. Tas elemen- 
toriaus pasirodymas privertė net gudų 
katalikus pamesti lotynų raides ir pra- 
dėti spausdinti kirilica (rusų raidėmis). 
Vienintelis, lotynų raidėmis spausdina- 
mas Vilniuje gudų laikraštis „Biel. Kry- 
nica“, šio mėn. 26 d. jau išėjo rasų rai- 
dėmis. 

Matome, kad gudai moka sutartinai 
ginti savo kalbos teises ir neleidžia mui- 
linti jiems akių. 


Kas ko nori, apie tai ir kalba. 


Pereitą antradienį vilniškė lenkų 
„Slowo“ pirmoje vietoje įsidėjo iš Kau- 
no (rašyta, žinoma, Viiniuje) sensacingų 
žinių, kad girdi nauja Lietuvos vyriau- 
sybė vedanti derybas su Latvija geres- 
niam susiartinimui ir reikalaujanti kai 
kurių lengvatų lietuvių mokykloms Latvi- 
joj. Užtat žadanti iš savo pusės peržiū- 
rėti savo nusistatymą del Liepojos.—Rom- 
nos gelžkelio linijos, ir jau Lietuva 
pradėjusi tuo klausimu derybas su len- 
kais Latvijai tarpininkaujant. 

Ši žinelė, be abejo, yra sufabrikuota 
Vilniuje, o ne Kaune, kaip rašo „Slo- 
wo“ ir neturi jokio tiesos pagrindo. 


Lenkijos profesoriai Lietuvoje. 


Tenka patirti, kad Laikinojo Vil- 
niaus Lietuvių Komiteto rūpesniu, Ne- 
priklausomos Lietuvos vyriausybė išim- 
ties keliu, davė savo sutikimą dviems 
įžymiems lenkų mokslo vyrams: d-rui 
prof. Wiodzimierz'ui Antoniewicz'iui ir 
d-rui prof. Wladyslaw'ui Sienkiewicz'iui 
įvažiuoti Nepriklausomon Lietuvon pro 
Vievį. 


Dar nauji 'kvalifikuoti mokytojai. 


Be paskelbtų pereitame „Vilniaus Ry- 
tojaus“ numeryje išlaikiusių egzaminus 
cenzui įgyti mokytojų pavardžių, dar 
išlaikė: Kazlauskaitė Jadvyga, Kuzmic- 
kaitė Apolonija, Paukštytė Marė ir Ši- 
manskaitė Marė. 


Priėmimo valandos L. V. Lietuvių 
Komitete. 


Nuo šio mėn. 4 dienos, tai yra nuo 
pirmadienio, priėmimo valandos Laiki- 
najame Vilniaus Lietuvių Komitete yra 
nustatytos 13 — 14 (1 — 2 po pietų) 
valandomis kas dieną, išskyrus šeštadię- 
nius ir šventadienius. Tomis pačiomis 
valandomis veikia ir Komiteto raštinė. 


Bylos galas del plečkaitininko Kedžio. 


Pereitą trečiadienį Vilniaus Apygar- 
dos Teismas prie uždarų durų nagrinė- 
jo dviejų Jankaučizaos gyventojų lietu- 
vių Kazio Purvinio ir Račinsko bylą, 
kurioje jie buvo kaltinami del plečkai- 
tininko Kedžio išnykimo iš Jankaučiz- 


nos sodžiaus, kur jis buvo pernai pa- 
vasarį nuvykęs. Gynė adv. M. Senkevi- 
čiūtė. Abudu kaltinamieji išteisinti ir 
paleisti, | 


Ant Varėnos tilto uždrausti pasima- 
tymai. 


Nuo kurio laiko demarkacinėj linijoj 
ant Varėnos tilto dažnai buvo leidžiama 
iš vienos ir „kitos pusės gyventojams 
sueiti ir pasimatyti. Šiomis dienomis, 
kaip praneša laikraščiai, Nepriklausomo- 
sios Lietuvos Vidaus Reikalų Ministerija 
tuos pasimatymus uždraudė ir dabar gy- 
ventojai toje vietoje pasimatyti negalės. 


Trumpai apie viską. 


— Prūsų vyriausybė padovanojo Po- 
piežiui jo kunigavimo auksinio iubilie- 
jaus proga servizą 60 žmonių. Šis ser- 
vizas yra kopija raudono servizo, kuris 
buvo 1768 m. padovanotas Fridrichui 
Didžiajam. 


— Amerikos prezidentus Huveris vie- 
name mieste pasakęs jlgą kalbą, kurioje 
nurodė, kad Amerika del jūrų apsigin- 
klavimo apsiribojimo galėsianti sutaupyti 
daug pinigų. „Kardai būsią perdirbti 
į arklus“, — pabaigė savo kalbą Ameri- 
kos prezidentas. 


— Meksikoje nesenai išleista įstaty- 
mas, kuriuo iš moterų atimamos politi- 
nės teisės; moterys negalės balsuoti per 
prezidento rinkimus lapkričio 17 d. 


— Vienoje del studentų tautininkų su 
secialistais susirėmimų, politechnika tapo 
uždaryta, 

Redakcijos atsakymai. 


P. Amerikos Lietuvaitei. Jūsų lai- 
šką gavome — ačiū. Malonu mums gir- 
dėti, kad taip mylite „Vilniaus Rytojų“. 
Taip, Tamstele, Vilnius nuo Lietuvos 
atskirtas visiškai; todel mes negalime 
vartoti kitokių pačto markių, kaip tik 
lenkiškas, ir todel priversti esame dėti 
ir „poczta polska“ ir „przesyłka ©opła- 
cona ryczałtem“. Jums, kurie nepažįsta- 
te tos kalbos ir esate ragave Amerikos 
laisvės, visa tai nesuprantama, | kitus 
klausimus negalime atsakyti... Duokite 
mums savo pilną adresą. 1 

Ką tik atspausdinta ; 
„Nauja Jaunuomenei 
Maldaknygė“ 


galima ją gauti Vilniuje, Aušros Vartų 
12, Šv. Kazimiero Knygyne. 

Šv. Kazimiero Knygyne 
Vilniuje, Aušros Vartų 12, 


galima gauti nebrangiomis kainomis vi- 
sų lietuviškų knygų, O taip pat vadovė- 
lių kitomis kalbomis. 


Leidėjas ir Atsak. Redaktorius Julius Navikas 


„RUCH“ Spaustuvė, Totorių g. 

